### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 21. juni 2023 har vedtaget Magistratens foranstående indstilling af 12. juni 2023.

Enhedslisten de Rød-Grønnes byrådsgruppe kunne tiltræde indstillingen med bemærkning om, at der til Kommuneplantillægget bør tilføjes ”krav om 25 % almene boliger skal beregnes af boligmassen fremfor af arealet. Nedjustering af krav, dispensation til 10 % almene boliger i et område kan kun gives, hvis der opjusteres krav om 40 % almene boliger i andre områder”.

### Resume

I kommuneplanen indgår retningslinjer, hvorefter der kan stilles krav om op imod 25 % almene boliger i lokal-planlægningen. Retningslinjen blev indarbejdet i Kommuneplan 2017 i forlængelse af en lovændring i 2015 og vedtagelsen af Aarhus Kommunens boligpolitik i 2016.

Muligheden for at stille krav om almene boliger er dog ikke indarbejdet i kommuneplanrammerne og det har derfor løbende været nødvendige at vedtage kommune-plantillæg, der tilføjer mulighederne i rammerne, når [adresse] har stillet krav om almene boliger.

Med indstillingen foreslås indarbejdet et kommuneplan-tillæg, så muligheden for almene boliger skrives ind i de generelle kommuneplanrammer. Herved vil det fremover ikke være nødvendigt at udarbejde separate kommune-plantillæg.

Tillægget ændrer ikke på hidtidig praksis og det vil fortsat være byrådet, der i forbindelse med udarbejdelsen af lokalplaner, bestemmer om kravet om almene boliger skal bringes i anvendelse.

### Beslutningspunkter

Det indstilles:

At 1) Kommuneplantillæg nr. 147 lægges frem i offentlig høring i otte uger.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-06-2023

Tonny Kjær: 7

Fremsendes til [adresse] med bemærkning, at Magistraten i mødet den 12. juni 2023 anbefaler, at byrådet tiltræder Magistratsafdelingen for Teknik og Miljøs indstilling af 31. maj 2023.

Magistratsafdelingen for Teknik og Miljø anmodes om at udarbejde notat, der belyser forskelle i krav om almene boliger i et givent område, hvis der henholdsvis stilles krav om at boliger skal udgøre 25% af areal, og 25% af boligmassen. Spørgsmålet skal ses i lyset af dialog om et øget antal familieboliger.